Pétur Bjarnason var útnefndur íþróttamaður ársins 2015 í Bolungarvík . Guðbjartur Jónsson , formaður fræðslumála - og æskulýðsráðs , kynnti val Péturs með eftirfarandi orðum : Pétur er ungur knattspyrnumaður sem steig sín fyrstu spor með meistaraflokk árið 2014 . Á árinu 2015 fékk Pétur tækifæri í byrjunarliði Bí / Bolungarvíkur og er óhætt að segja að hann hafi nýtt það frábærlega og komið verulega á óvart með frammistöðu sinni sl. sumar á sínu fyrsta heila tímabili í meistaraflokki þrátt fyrir að gengi liðsins hafi ekki verið gott á árinu . Pétur lék afar vel í flestum leikjum liðsins og spilaði nokkrar stöður og vakti með því athygli stuðningsmanna sem og annarra liða . Pétur lék alla sjö leiki liðsis í Lengjubikar og 19 af 22 í Íslandsmóti . Hann skoraði sitt fyrsta mark í sigurleik á móti HK og var fyrir þann leik valinn leikmaður umferðarinnar af vefsíðunni fotbolti.net . Pétur er frábær fyrirmynd fyrir yngri iðkendur í Bolungarvík og hefur auk þess að spila með meistafaflokki þjálfað karakka á leikskólaaldri . Pétur fór í gegnum tímabilið í fyrra án þess að fá gult eða rautt spjald . Á æfingum er Pétur metnaðarfullur og æfir aukalega til að ná betri árangri . Mæting á æfingar og framkoma er til prýði .